ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660029896 

ขอความช่วยเหลือให้จัดสรรค่าใช้จ่ายในชีวิตประจำวัน ให้แก่ผู้ร้อง บ้านเลขที่ .. ถนนรามอินทรา ซอยรามอินทรา 39 แยก 2 แขวงท่าแร้ง เขตบางเขน กรุงเทพมหานคร หมายเลขโทรศัพท์ ... เนื่องจากผู้ร้องเป็นผู้พิการด้านหู ไม่สามารถได้ยินอย่างชัดเจน จะต้องใช้เครื่องช่วยฟัง ผู้ร้องอาศัยอยู่เพียงลำพังและไม่ได้ประกอบอาชีพ (ว่างงาน) จึงไม่มีรายได้เพียงพอ ผู้ร้องมีโรคประจำตัว อาทิ กรดไหลย้อน ผู้ร้องมีรายได้จากเบี้ยผู้สูงอายุ เดือนละ 600 บาท (หกร้อยบาทถ้วน) , เบี้ยผู้พิการ เดือนละ 1,000 บาท (หนึ่งพันบาทถ้วน) และบัตรสวัสดิการแห่งรัฐ เดือนละ 300 บาท (สามร้อยบาทถ้วน) ผู้ร้องมีค่าใช้จ่ายภายในบ้านและค่าใช้จ่ายในชีวิตประจำวัน อาทิ ค่าน้ำประปา เดือนละประมาณ 100 บาท (หนึ่งร้อยบาทถ้วน) , ค่าไฟฟ้า เดือนละประมาณ 500-800 บาท (ห้าร้อยบาทถึงแปดร้อยบาทถ้วน) และค่าอาหาร วันละประมาณ 200 บาท (สองร้อยบาทถ้วน) โดยค่าใช้จ่ายภายในบ้านทั้งหมดผู้ร้องเป็นผู้รับผิดชอบทั้งหมด เนื่องจากปัจจุบันผู้ร้องเป็นผู้พิการและมีปัญหาทางด้านสุขภาพ ทำให้ไม่สามารถประกอบอาชีพได้ ทำให้มีรายได้ไม่เพียงพอต่อการดำรงชีวิตในประจำวัน ส่งผลให้ผู้ร้องได้รับความเดือดร้อนเป็นอย่างมาก จึงขอให้หน่วยงานที่เกี่ยวข้องช่วยเหลือจัดสรรค่าใช้จ่ายในชีวิตประจำวันให้แก่ผู้ร้อง เพื่อบรรเทาความเดือดร้อนต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata